Усяго на палеткі вывезена гэтых угнаенняў больш за сто шэсцьдзясят тысяч тон. Асабліва плённа кіпіць праца на трасах урадлівасці ў акцыянерным таварыстве “Людзяневічы”. З запланаваных 22 тысяч тон арганічных угнаенняў мясцовыя механізатары вывезлі ўжо больш за васемнаццаць тысяч. Заслугоўваюць увагі і справы працаўнікоў ААТ “Тураўшчына”, якія вывезлі на палі амаль восемдзесят тысяч тон арганікі. У цэлым, у кожнай гаспадарцы дастаўлена на палеткі ад паловы да сямідзесяці працэнтаў арганічных угнаенняў, да вызначаных аб’ёмаў вытворчым заданнем. Штодзённа фактычны паказчык прырастае больш чым на тысячу тон. Відавочна, што з такімі адносінамі да справы аграрыі раёна справяцца з планамі паспяхова.